Document ID: 32006R0640

PADOMES REGULA (EK) Nr. 640/2006
(2006. gada 10. aprīlis),
ar ko atceļ Regulu (EEK) Nr. 3181/78 un Regulu (EEK) Nr. 1736/79, kas attiecas uz Eiropas monetāro sistēmu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 308. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
ņemot vērā Eiropas Centrālās bankas atzinumu (2),
tā kā:
(1)
Padomes Regula (EEK) Nr. 3181/78 (1978. gada 18. decembris) par Eiropas monetāro sistēmu (3) dod tiesības Eiropas Monetārās sadarbības fondam (EMSF) saņemt rezerves no dalībvalstīm un emitēt ECU. EMSF uzdevumus pārņēma Eiropas Monetārais institūts (EMI), un EMSF darbība tika izbeigta. Pēc tam šos uzdevumus pārņēma Eiropas Centrālā banka (ECB). Tāpēc minētā regula vairs nav piemērojama un būtu jāatceļ.
(2)
Padomes Regulā (EEK) Nr. 1736/79 (1979. gada 3. augusts) par procentu subsīdijām dažiem aizdevumiem, kas piešķirti saskaņā ar Eiropas monetāro sistēmu (4) ir noteikts, ka piecu gadu periodā no tās piemērošanas dienas Kopiena var piešķirt procentu subsīdijas dažiem aizdevumiem (Eiropas Investīciju bankas (EIB) aizdevumiem, ar ko finansē ieguldījumus mazāk turīgās dalībvalstīs, inter alia infrastruktūru). Šis piecu gadu periods, kas netika pagarināts, beidzās 1984. gadā. Turklāt, lai varētu saņemt subsīdijas, saskaņā ar minētās regulas 1. pantu dalībvalstīm bija jāpiedalās Eiropas monetārās sistēmas mehānismos. Šis nosacījums liecina arī par to, ka minētā regula vairs nav piemērojama. Šie aizdevumi, ko piešķīra EIB, kas ieguva no šīm procentu subsīdijām, ir jau atmaksāti. Tāpēc minētā regula vairs nav piemērojama un būtu jāatceļ,
IR PIEŅĒMUSI ŠO REGULU.
1. pants
Ar šo atceļ Regulu (EEK) Nr. 3181/78 un Regulu (EEK) Nr. 1736/79.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 10. aprīlī

Labels: 2
15
11